Klubi 04

HJK Klubi 04 on Helsingin Jalkapalloklubin reservijoukkue, joka pelasi kaudella 2024 Ykkösessä. Se perustettiin vuonna 2004, kun HJK osti Jokerien jalkapallotoiminnan. Se otti tuolloin sarjapaikan Kakkosesta. Jokerien liigapaikan sai sarjasta karsinnoissa pudonnut FC KooTeePee ja kotkalaisten Ykkösen paikan GBK.

Historia
Kaudeksi 2006 joukkue nousi Ykköseen pudottamalla karsinnoissa FC Interin reservijoukkue VG-62:n. Joukkueen päävalmentajana toimi Abdou Talat. Ensimmäisenä kautenaan Ykkösessä joukkue sijoittui kuudenneksi.

Kaudella 2007 Klubi 04:n sijoitus Ykkösessä oli 14:s. Joukkue putosi kaudeksi 2008 Kakkoseen. Kaudella 2008 joukkue uudistui lähes täysin ja valmentajaksi vaihtui Juho Rantala. Joukkue varmisti nousun takaisin Ykköseen jo kaksi kierrosta ennen kauden päätöstä.

Kaudella 2009 Klubi 04 varmisti sarjapaikan kolme kierrosta ennen kauden päätöstä ja sijoittui Ykkösessä kahdeksanneksi. Kaudella 2010 Klubi 04 sijoittui sarjassa toiseksi viimeiseksi, ja putosi kaudelle 2011 Kakkoseen. Kaudella 2010 Klubi 04:n valmentajana toimi Pasi Rasimus.

Kaudella 2011 Klubi 04 voitti Kakkosen A-lohkon, mutta hävisi karsintojen ensimmäisessä vaiheessa kaksiosaisen karsintaottelun BK-46:lle. Klubi 04:n Joel Pohjanpalo voitti kaudella 2011 Kakkosen maalikuninkuuden 33 maalilla, mikä sivusi Kakkosen maaliennätystä.

Kaudella 2012 Klubi 04 pelasi Kakkosen etelälohkossa ainoana helsinkiläisenä joukkueena. Vuodesta 2011 Klubi 04:n valmentajana toimi jälleen jälleen Abdou Talat. Vuonna 2015 päävalmentajana aloitti Toni Koskela. Koskelan ensimmäisellä kaudella Klubi 04 voitti Kakkosen itälohkon, mutta hävisi kaksiosaisessa karsinnassa GrIFK:lle. 

Kauden 2017 päätteeksi Klubi 04 nousi Ykköseen voittamalla nousukarsinnassa FC Viikingit.

Kaudella 2018 Klubi 04 jäi Ykkösen viimeiseksi ja putosi kauden päätteeksi takaisin Kakkoseen.

Kaudella 2019 Klubi 04 sijoittui Kakkosen A-lohkon viidenneksi.

Kauden 2020 päätteeksi Klubi 04 nousi Ykköseen pelattuaan tappiottoman sarjan Kakkosen B-lohkossa.

Kauden 2021 jälkeen Klubi 04 putosi niukasti takaisin Kakkoseen.

Kaudella 2022 Klubi 04 pääsi B-lohkon jatkosarjaan sijoittuen neljänneksi.

Kaudella 2023 Klubi 04 sijoittui Kakkosen A-lohkon kolmanneksi, kaatoi Ykkösen karsinnoissa Tampere Unitedin yhteismaalein 5–2 ja nousi Ykköseen. Uuden Ykkösliigan perustamisen vuoksi sarjataso pysyi kuitenkin edelleen kolmanneksi korkeimpana.

 Pelaajat ja valmentajat 
 Nykyinen joukkue 
Tilanne 6. huhtikuuta 2025.

 Valmennus ja taustat 

Päävalmentaja:  Aleksi Lalli
Valmentaja:  Perparim Hetemaj
Maalivahtivalmentaja:  Ville Vastamäki
Suorituskykyvalmentaja:  Timi Pettersson
 Joukkueenjohtaja ja huoltaja:  Petteri Jutila
 Joukkueenjohtaja ja huoltaja:  Raine Kuusisto

Klubi 04:n sarjahistoria

 Vuosi  Sarja  Sijoitus  Ottelut  Voitot  Tasan  Häviöt  Tehdyt  Päästetyt  Pisteet  2004  Kakkonen  3.  24  13  5  6  61  31  44 2005  Kakkonen  1.  20  14  4  2  58  17  46 2006  Ykkönen    6.  26  11  5  10  49  27  38 2007  Ykkönen    14.  26  2  9  15  25  45  15 2008  Kakkonen  1.  26  18  4  4  68  19  58 2009  Ykkönen    8.  26  10  7  9  46  45  37 2010  Ykkönen    13.  26  4  5  17  21  50  17 2011  Kakkonen  1.  26  19  3  4  96  33  60  2012  Kakkonen  5.  27  13  6  7  64  36  45   2013  Kakkonen  6.  27  11  4  12  27  29  37   2014  Kakkonen  5.  27  11  5  11  40  48  38 2015  Kakkonen  1.  24  13  7  4  46  17  46 2016  Kakkonen  5.  22  10  5  7  40  32  35 2017  Kakkonen  2.  22  12  8  2  60  19  44 2018  Ykkönen  10.  27  4  7  16  27  64  19 2019  Kakkonen  5.  22  8  10  4  42  35  34 2020  Kakkonen  1.  17 16  1  0  56  14  49 2021  Ykkönen  10.  27  9  2  16  39  42  29 2022  Kakkonen  4.  27  11  7  9  63  52  402023Kakkonen3.2213544116442024Ykkönen1.2718546854592025Ykkösliiga6.2711610494539

 Lähteet 

Aiheesta muualla
 Joukkue HJK:n sivuilla

Luokka:Helsingin Jalkapalloklubi
Luokka:Vuonna 2004 perustetut urheiluseurat